EkBass/fiwiki-20250220-pages-articles huggingface dataset:
Guram Šaradze

Guram Šaradze (, 17. lokakuuta 1940 – 20. toukokuuta 2007) oli georgialainen kielitieteilijä ja poliitikko. Hän toimi Tbilisin yliopistossa kielitieteen professorina. Vuonna 1995 hän perusti pienen nationalistisen puolueen Ena, Mamuli, Sartsmunoeba (Kieli, Isänmaa ja Usko), ja nousi sen edustajana parlamenttiin. Šaradze oli presidentti Zviad Gamsakhurdian läheinen liittolainen. Šaradze sai surmansa salamurhan uhrina.Leader of Georgian opposition movement gunned down in Tbilisi, interior ministry says World News WDHDOppositiojohtaja ammuttiin Georgiassa YLE 2007 == Lähteet == Luokka:Georgialaiset poliitikot Luokka:Kielitieteilijät Luokka:Georgialaiset henkirikosten uhrit Luokka:Vuonna 1940 syntyneet Luokka:Vuonna 2007 kuolleet
God of Thunder

”God of Thunder” on rockyhtye Kissin kappale. Se julkaistiin alun perin Destroyer-albumilla vuonna 1976. Se oli myös ”Flaming Youth” -singlen B-puoli. ”God of Thunder” muodostui Kissin konserttien ohjelmiston vakionumeroksi. Paul Stanley sävelsi kappaleen alun perin laulettavaksi itselleen, mutta tuottaja Bob Ezrin halusi Gene Simmonsin esittävän kappaleen Stanleyn sijaan. ”God of Thunderista” muodostui sittemmin yksi tunnetuimpia Kissin kappaleita, ja yhtyeen konserteissa Simmons sylkee kappaleen aikana usein suustaan tekoverta. Kappaleen hitaan raskassävyinen studioversio poikkeaa huomattavasti rock- henkisemmästä ja energisemmästä livetulkinnasta. Yksi tunnetuimmista livetulkinnoista on Alive II -albumilla vuodelta 1977. == Kokoonpano == *Paul Stanley – rytmikitara, taustalaulu *Gene Simmons – bassokitara, päälaulu *Ace Frehley – soolokitara, taustalaulu *Peter Criss – rummut, taustalaulu == Lähteet == Luokka:Kissin kappaleet Luokka:Vuoden 1976 kappaleet
Berninan rautatie

thumb| Talvinen Berninan rautatie Berninan rautatie () on osa sveitsiläisen Rhätische Bahn -rautatieyhtiön (RhB) rataverkkoa Graubündenin kantonissa. Rataosuuden pituus on 61 kilometriä. Rata ylittää Bernina-solan, jossa radan korkein kohta (2 253 metriä) on Ospizio Berninassa. Berninan rautatie on otettu koko pituudeltaan käyttöön 7.5.1910. Radan toinen pää on Italian Tiranossa, toinen Sveitsin St. Moritzissa. Radan varrella on kaksi kaupunkia (Pontresina ja Poschiavo) sekä useita laskettelukeskuksia (Diavolezza, Muottas Muragl, Piz Lagalb) ja muita matkailukohteita (Ospizio Bernina, Alp Grüm). Rautatie on kapearaiteinen (1 000 mm), kuten koko RhB:n verkko. Sähköteknisesti Berninan rautatie muodostaa oman alueensa (tasavirta 1 000 V). Berninan rautatietä kulkee Bernina Express -juna, jonka pääteasemat ovat Chur ja Tirano. Berninan rautatie on osa Unescon maailmanperintökohdetta, joka koostuu Berninan ja Albulan rautateistä.RhB Unescon sivuilla. Radalla on henkilö- ja tavaraliikennettä.Sveitsin julkisen liikenteen aikataulut, nro 950 == Lähteet == == Aiheesta muualla == * Rhätischen Bahnin kotisivut Luokka:Sveitsin rautatieliikenne Luokka:Unescon maailmanperintökohteet Italiassa Luokka:Unescon maailmanperintökohteet Sveitsissä Luokka:Graubünden
Seija Kareinen

Seija Kareinen (s. noin 1963) on Uudenmaan veroviraston asianvalvoja ja hoitaa verohallinnon edustajana talousrikosjuttuja. Hän on Järvenpään kaupunginvaltuustossa valtuutettuna vihreiden ryhmässä. Hän aloitti oikeustieteen opinnot 1990-luvun alussa.Ilkka Karisto, Koomikosta verokarhuksi, Kuukausiliite 5/2010 8.5.2010 s. 102 Kareinen oli 1980-luvun alussa näyttelijänä Kellariteatterissa, kun häntä pyydettiin rooliin Velipuolikuussa. Hänellä on ollut pienet roolit kahdessa elokuvassa, Iskelmäprinssi (1991, tyttö pesukonemainoksessa) ja Aidankaatajat eli heidän jälkeensä vedenpaisumus (1982, apuhoitaja). sekä Ismo Sajakorven ohjaamassa Mtv-tuotannon tuottamassa iskelmämusikaalissa Lemmen karu selli == Lähteet == == Aiheesta muualla == * Luokka:Suomalaiset juristit Luokka:Suomalaiset näyttelijät Luokka:Vuonna 1963 syntyneet Luokka:Elävät henkilöt
Nuoruusmuistoja

Nuoruusmuistoja on Erkki Junkkarisen albumi vuodelta 1976. Kappaleet on sovittanut Pauli Granfelt, jonka orkesteri soittaa levyllä. Levyn nimikkokappaleena on Lasse Pihlajamaan säveltämä valssi, jonka tämä levytti harmonikalla jo vuosia aiemmin, vuonna 1961. Junkkarisen levytys on kappaleen ensimmäinen laulettu versio. Erkki Junkkarinen sai tästä albumista yhden kultalevyistään. Kappaleista ”Nuoruusmuistoja” ja ”Keinussa kesällä kerran” sekä ”Mitäs menneistä” ja ”Me venhossa keinumme kahden” on julkaistu myös singlelevyillä. ==Kappaleet== # # # # # # # # # # # # == Lähteet == Luokka:Vuoden 1976 albumit Luokka:Erkki Junkkarisen albumit
Romantiikkaa ruusutarhassa (albumi)

Romantiikkaa ruusutarhassa on Erkki Junkkarisen albumi vuodelta 1977. Tämä albumi toi Junkkariselle yhden hänen monista kultalevyistään. ==Kappaleet== # # # # # # # # # # # # Luokka:Vuoden 1977 albumit Luokka:Erkki Junkkarisen albumit
Albula

Albula tarkoittaa ainakin seuraavia: * Albulajoki, joki Sveitsissä * Albulan Alpit, vuoristo Sveitsissä * Albulan alue, hallinnollinen alue Sveitsissä * Albulan rautatie, rata Sveitsissä * Albulasola, sola Sveitsissä * Albulatunneli, rautatietunneli Sveitsissä * Muikun lajinimi, Coregonus albula.
Jacques-Roger Booh-Booh

Jacques-Roger Booh-Booh (s. 1938) on kamerunilainen poliitikko. Hän toimi maansa ulkoministerinä 1988–1992. Marraskuusta 1993 kesäkuuhun 1994 Booh-Booh oli YK:n Ruandan operaation eli UNAMIRin johtajana ja YK:n pääsihteerin erityislähettiläänä. Häntä on syytetty puolueellisuudesta ja hutu-johtajien suosimisesta. Ruandan kansanmurhan jälkeisessä oikeudenkäynnissä Booh-Booh toimi todistajana, joka puolusti Théoneste Bagosoraa, joka tuomittiin elinkautiseen kansanmurhan pääsuunnittelijana.Rwanda: Booh Booh Former UN Boss in Rwanda to Testify From Monday for Bagosora All Africa Ennen ulkoministeriyttään Booh-Booh oli suurlähettiläänä useissa maissa. == Lähteet == Luokka:Kamerunilaiset poliitikot Luokka:Ministerit Luokka:Diplomaatit Luokka:Vuonna 1938 syntyneet Luokka:Elävät henkilöt
Cyprien Ntaryamira

Cyprien Ntaryamira (6. maaliskuuta 1955 – 6. huhtikuuta 1994) oli burundilainen poliitikko. Hän ehti olla maansa presidenttinä kahden kuukauden ajan, kun hän sai surmansa Ruandan presidentti Juvénal Habyarimanan lentokoneen maahansyöksyssä,Country Profile: Burundi BBC News. joka laukaisi Ruandan kansanmurhan. Ntaryamira oli etninen hutu, ja lähti monien muiden tavoin nuorena maanpakoon. Hän opiskeli maataloustiedettä ruandalaisessa yliopistossa. Ntaryamira palasi kotimaahansa 1983, ja oli lyhyen aikaa poliittisena vankina vuonna 1985 Jean-Baptiste Bagazan hallituskaudella.Obituary: Cyprien Ntaryamira The Independent. == Lähteet == ==Aiheesta muualla== *Richard Perez-Pena: Cyprien Ntaryamira, 39, Tried to End Burundi's Strife (7.4.1994) (nytimes.com) Luokka:Burundin presidentit Luokka:Lento-onnettomuudessa kuolleet Luokka:Burundilaiset henkirikosten uhrit Luokka:Vuonna 1955 syntyneet Luokka:Vuonna 1994 kuolleet
Maverik Center

Maverik Center on monitoimihalli West Valley Cityssä, Utahissa. Halli avattiin 21. syyskuuta 1997. Hallissa pelattiin myös jääkiekkoa talviolympialaisissa 2002. == Aiheesta muualla == *Maverik Center Luokka:Yhdysvaltain urheiluhallit Luokka:Talviolympialaiset 2002 Luokka:Utahin urheilupaikat
Albulan alue

400px | thumb | Albulan alue Albulan alue () on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Albulajoen laaksossa. Alue koostuu kuudesta kunnasta (1.1.2018 alkaen): Albula/Alvra, Bergün Filisur, Lantsch/Lenz, Schmitten, Surses ja Vaz/Obervaz. Alueen pinta-ala on 684 neliökilometriä ja asukasluku 8 147 (31.12.2016). Alueen keskuspaikka on Tiefencastel. == Lähteet == == Aiheesta muualla == * Luokka:Graubündenin hallintoalueet
Hietikkotierasammal

Hietikkotierasammal (Racomitrium canescens) on tierasammalten sukuun ja kivisammalten heimoon kuuluva elinvoimainen sammal. ==Ulkonäkö== Hietikkotierasammal on keskikokoinen (2-8 cm) harmahtava sammal. Sen lehdissä on pitkä karvakärki. ==Levinneisyys== Hietikkotierasammal esiintyy pohjoisella pallonpuoliskolla. Suomessa se kasvaa yleisenä koko maassa. ==Elinympäristö== Hietikkotierasammal kasvaa kuivalla ja valoisalla hiekalla, ei kalliolla kuten kivitierasammal. ==Lähteet== == Aiheesta muualla == *ITIS: Racomitrium canescens *United States Department of Agriculture (USDA): Racomitrium canescens Luokka:Tierasammalet
Théodore Sindikubwabo

Théodor Sindikubwabo (1928 – noin 1998) oli Ruandan väliaikainen presidentti Ruandan kansanmurhan aikana huhtikuusta heinäkuuhun vuonna 1994. Théodor Sindikubwabo opiskeli lääketiedettä, ja toimi terveysministerinä Grégoire Kayibandan hallituskaudella. Hän nousi valtaan edeltäjänsä Juvénal Habyarimanan saatua surmansa, kun maahan valittiin väliaikainen hallitus, jossa jäseninä oli ainoastaan äärihutupuolueiden edustajia. Kun Ruandan isänmaallinen rintama voitti sisällissodan, Sindikubwabo pakeni ulkomaille, ilmeisesti Zaireen, missä hänen arvellaan kuolleen 1990-luvun lopulla. Sindikubwaboa ei koskaan saatu kansanmurhaa koskeviin oikeudenkäynteihin. == Lähteet == Luokka:Ruandan presidentit Luokka:Ministerit Luokka:Vuonna 1928 syntyneet Luokka:1990-luvulla kuolleet
Kivitierasammal

Kivitierasammal (Racomitrium microcarpon) on tierasammalten sukuun ja kivisammalten heimoon kuuluva elinvoimainen sammal. ==Ulkonäkö== Kivitierasammal on pienehkö (2-6 cm) ruskehtavanvihreä sammal. Se on kuitenkin selvästi isompi kuin kalliokarstasammal. Sen lehdissä on vankka keskisuoni ja terävä kärki. Sillä on melko usein itiöpesäkkeitä, jotka ovat väriltään keltaisia ja pystyjä. ==Levinneisyys== Kivitierasammal esiintyy pohjoisella pallonpuoliskolla. Suomessa se kasvaa yleisenä koko maassa. ==Elinympäristö== Kivitierasammal kasvaa kuivilla ja valoisilla silikaattikallioilla. Samanlaisilla paikoilla kasvaa myös kalliotierasammal, silotierasammal, kiviharmosammal ja kivikynsisammal. ==Lähteet== == Aiheesta muualla == *Pinkka, Lajituntemuksen oppimisympäristö: Kivitierasammal (Racomitrium microcarpon) *ITIS: Racomitrium microcarpon *United States Department of Agriculture (USDA): Racomitrium microcarpon Luokka:Tierasammalet
Kekäleharjatangara

Kekäleharjatangara (Tachyphonus coronatus) on Etelä-Amerikassa tavattava tangaroihin kuuluva varpuslintu. == Koko ja ulkonäkö == Kooltaan kekäleharjatangara on noin 18 cm. Koiras on väritykseltään kauttaaltaan kiiltävän sinimusta lukuun ottamatta päälaen punaista aluetta. Se on kuitenkin näkyvissä ainoastaan silloin, kun koiras on kiihtynyt. Siipien alapuolella on valkoisia raitoja. Naaraskekäleharjatangara on selästään ruosteenruskea ja päästään harmaampi. Vatsa on okrankeltainen. == Levinneisyys ja elinympäristö == Kekäleharjatangaraa tavataan Brasilian eteläosista ja Paraguaysta sekä Argentiinasta. Linnun elinympäristöä ovat metsien reunamaiden pensaikot sekä metsät. Lajin elinympäristöt sijaitsevat yleensä alle 1 200 metrin korkeudella merenpinnasta. Kekäleharjatangarat etsivät ravintoaan yleensä pareittain ja liittyvät usein sekaparviin. == Lähteet == Luokka:Tangarat
Kalliotierasammal

Kalliotierasammal (Racomitrium lanuginosum) on tierasammalten sukuun ja kivisammalten heimoon kuuluva elinvoimainen sammal. ==Ulkonäkö== Kalliotierasammal on kookas (5-20 cm) harmahtava sammal. Sen lehdissä on vankka keskisuoni ja pitkä karvakärki. ==Levinneisyys== Kalliotierasammal esiintyy ympäri maailmaa ja se suosii mereisiä alueita. Suomessa se kasvaa koko maassa, yleismpänä rannikolla ja tuntureilla. ==Elinympäristö== Kalliotierasammal kasvaa Suomessa karuilla kallioilla. Samanlaisilla paikoilla kasvaa myös esim. silotierasammal, kiviharmosammal ja kivikynsisammal. Maailmalla kalliotierasammalen elinympäristöihin kuuluvat myös muun muassa Ison-Britannian peittosuot https://www.tandfonline.com/doi/abs/10.1179/037366803125002617, sekä Islannin laavakentät, joilla kalliotierasammal voi olla lähestulkoon ainut kasvilaji elinympäristössään https://eunis.eea.europa.eu/habitats/2866. ==Lähteet== == Aiheesta muualla == *ITIS: Racomitrium lanuginosum Luokka:Tierasammalet
Silotierasammal

Silotierasammal (Racomitrium heterostichum) on tierasammalten sukuun ja kivisammalten heimoon kuuluva elinvoimainen sammal. ==Ulkonäkö== Silotierasammal on pienehkö (3-6 cm) harmaanvihreä tai jopa melkein musta sammal. Sen lehdissä on kärkeen asti taakäänteinen laita ja pitkä karvakärki. ==Levinneisyys== Silotierasammal kasvaa Etelä- ja Keski-Suomessa Pohjois- Karjalaan ja Keski-Pohjanmaalle asti. ==Elinympäristö== Silotierasammal kasvaa kuivilla ja valoisilla silikaattikallioilla. Samanlaisilla paikoilla kasvaa myös kalliotierasammal, kiviharmosammal ja kivikynsisammal. ==Lähteet== Luokka:Tierasammalet
Viggo Jensen (jalkapallovalmentaja)

Viggo Jensen (s. 15. syyskuuta 1947) on tanskalainen jalkapallovalmentaja ja entinen pelaaja. ==Ura pelaajana== Jensen aloitti pelaajauransa 1965 Esbjerg fB:ssä, mutta pelasi menestyneimmät vuotensa Boldklubben 1909:ssa, jossa voitti Tanskan cup-mestaruuden 1971. B 1909:stä hän siirtyi FC Bayern Müncheniin kesällä 1973, muttei onnistunut vakiinnuttamaan paikkaansa suurseuran kokoonpanossa. Vähäisen peliajan vuoksi Jensen siirtyi jo 1974 SpVgg Greuther Fürthiin, jota edusti neljän vuoden ajan. Vuonna 1978 Jensen palasi kotimaahansa ja pelasi uransa viimeiset vuodet Odense BK:ssa ja B 1909:ssä, kunnes lopetti uransa vuonna 1980. ===Meriitit pelaajana=== * Tanskan cup: 1971 * Saksan mestaruus: 1974 ==Ura valmentajana== Valmennusuransa Jensen aloitti Ullerslevissä 1981 ja siirtyi seuraavana vuonna Svendborg fB:n päävalmentajaksi. Hän luotsasi Tanskan 2. divisioonassa pelannutta seuraa viisi vuotta, kunnes siirtyi Silkeborg IF:n peräsimeen. Seuran valmentajana hänet valittiin Tanskan vuoden valmentajaksi 1988. Seuraavana vuonna hänestä tuli myös Tanskan alle 21-vuotiaiden maajoukkueen päävalmentaja. Hän johdatti nuorten maajoukkueen EM-välieriin 1992. Hän jätti tehtävänsä olympiakisojen 1992 jälkeen. Nuorten maajoukkuepestinsä jälkeen Jensen toimi vaihtelevalla menestyksellä tanskalaisseurojen päävalmentajana. Heinäkuussa 2007 hänestä tuli Viron maajoukkueen päävalmentaja. Soccer-Estonia names Dane Viggo Jensen as new coach Pesti päättyi tammikuussa 2008, kun Viron jalkapalloliitto ei jatkanut Jensenin puolivuotista sopimusta. Ruutli new Estonia coach Vuodesta 2008 lähtien hän on toiminut Odense BK:n apulaisvalmentajana. Navn: Viggo Jensen Hän lopetti tehtävässään kauden 2009/10 jälkeen. Huhtikuussa 2011 Jensenistä tuli Vejle BK:n uusi päävalmentaja. Viggo Jensen ny træner i Vejle Hän kuitenkin erosi tehtävistään jo toukokuussa. VIGGO JENSEN STOPPER - WAEL BLIVER VEJLE-TRÆNER Marraskuussa 2011 Jensenista tuli Tanskan liigan putoamiskamppailuun juuttuneen Silkeborgin päävalmentaja. Keld fyret - Viggo Jensen ny træner Jensen ei onnistunut nostamaan seuraa pois liigan hänniltä ja kauden jälkeen Silkeborg putosi 1. divisioonaan. Putoamisen jälkeen Jensen ilmoitti jättävänsä seuran ja lopettavansa 32 vuotta kestäneen valmennusuransa. Viggo Jensen: Slut med fodbold ===Meriitit valmentajana=== * U21 EM-välierät: 1992 ==Lähteet== Luokka:Tanskalaiset jalkapallovalmentajat Luokka:Tanskalaiset jalkapalloilijat Luokka:Vuonna 1947 syntyneet Luokka:Elävät henkilöt
Jason Campbell

Jason Campbell (s. 31. joulukuuta 1981 Laurel, Mississippi) on yhdysvaltalainen amerikkalainen jalkapalloilija, joka on lopettanut aktiiviuransa. Pelipaikaltaan Campbell oli pelinrakentaja. Hän pelasi yhdeksän kautta NFL-liigassa edustaen viittä eri seuraa. Washington Redskins varasi hänet vuoden 2005 NFL Draftissa ensimmäisellä kierroksella vuorolla 25. Yliopistourallaan hän edusti Auburnin yliopistoa.Jason Campbell pro-football- reference.com Campbell pelasi Redskinsissä neljä kautta, kunnes Redskins hankki pelinrakentajakseen Donovan McNabbin. Campbell myytiin Oakland Raidersiin, jossa hän syrjäytti epäonnistuneen JaMarcus Russellin aloittavan pelinrakentajan paikalta.Raiders acquire Campbell from Redskins; Russell era over New York Post Campbell loukkaantui kaudella 2011, jolloin Raiders hankki Carson Palmerin korvaamaan hänet. Tämän jälkeen Campbell löysi vain lyhyitä varamiehen pestejä NFL-liigasta. Kauden 2012 hän edusti Chicago Bearsia, 2013 Cleveland Brownsia ja 2014 Cincinnati Bengalsia. Huhtikuussa 2015 Campbell ilmoitti lopettavansa uransa. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1981 syntyneet Luokka:Elävät henkilöt
Nissan Navara

Nissan Navara on Nissanin vuodesta 1988 lähtien valmistama lava-automalli. Mallin nimi Navara tulee espanjalaisesta Navarran maakunnasta. Pohjois- ja Etelä-Amerikan markkina-alueilla autoa myydään nimellä Nissan Frontier. == Nissan Navara D23 (2014–) == Neljännen sukupolven Navaralla on sisarmallit Mercedes-Benz X-sarja ja Renault Alaskan, joiden erot alkuperäismalliin ovat lähinnä kosmeettisia. == Kuvia == Tiedosto:1989 Nissan Navara (D21) 4-door utility (2010-09-19) 01.jpg|Ensimmäisen sukupolven (D21) Nissan Navara. Tiedosto:2001-2005 Nissan Navara ST-R 3.0Di 01.jpg|Toisen sukupolven (D22) Nissan Navara. Tiedosto:2010 Nissan Navara (D40) ST 4-door utility (2011-04-22) 01.jpg|Kolmannen sukupolven (D40) Nissan Navara. Tiedosto:2015 Nissan NP300 Navara (D23) RX 4-door utility (18000986296).jpg|Neljännen sukupolven (D23) Nissan Navara. == Katso myös == * Nissan Pathfinder (kolmannen sukupolven maasturiversio) == Lähteet == Nissan Navara. Viitattu 29.3.2021 == Aiheesta muualla == * Uusi Navara-mallisto Navara Luokka:Lava- autot Luokka:1980-luvun autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Jimmy Howard

James "Jimmy" Howard (s. 26. maaliskuuta 1984 Ogdensburg, New York, Yhdysvallat) on entinen yhdysvaltalainen jääkiekkomaalivahti, joka pelasi koko ammattilaisuransa Detroit Red Wingsissä. ==Ura== Howard kävi vuodet 2002–2005 Mainen yliopistoa. Vuonna 2003 hänet valittiin Hockey Eastin vuoden tulokkaaksi ja seuraavana vuonna Howard torjui Hockey Eastin mestaruuden sekä valittiin arvokkaimmaksi pelaajaksi. Detroit Red Wings varasi Howardin toisella kierroksella numerolla #64 NHL:n varaustilaisuudessa 2003. Hän siirtyi joukkueen organisaatioon kaudeksi 2005–06. Howard sai tuolloin peliaikaa NHL:stä neljän ottelun verran ja AHL:n puolella hänet valittiin tulokkaiden tähdistöön. Seuraavan kerran hän pelasi NHL:ssä kaudella 2007–08 myös neljän ottelun verran. Howard pelasi samalla kaudella myös AHL:n tähdistöottelussa. Kaudella 2008–09 Howard pelasi yhden ottelun. Kauden 2009–10 Howard aloitti Red Wingsin kakkosmaalivahtina. Hän teki läpimurron ja nousi kauden aikana ykkösmaalivahdiksi Chris Osgoodin ohi. Howard pelasi runkosarjassa 63 ottelua torjuntaprosentilla 92.4. Hän oli ehdolla vuoden tulokkaalle annettavan Calder Memorial Trophyn voittajaksi., mutta palkinto meni Buffalo Sabresin puolustaja Tyler Myersille. Howard pelasi 14 kautta Red Wingsissä. Kauden jälkeen seura ei jatkanut hänen pelaajasopimustaan. Howard ei siirtynyt toiseen joukkueeseen, vaan ilmoitti tammikuussa 2021 lopettavansa pelaajauransa. ==Maajoukkue== Howard torjui Yhdysvalloille alle 18-vuotiaiden maailmanmestaruuden vuonna 2002. Hänellä oli kisojen paras torjuntaprosentti (95,4) ja päästettyjen maalien keskiarvo (1,33). Howard pelasi myös alle 20-vuotiaiden MM-kilpailuissa 2003, mutta jäi ilman mitalia. Howard edusti Yhdysvaltoja myös jääkiekon MM-kilpailuissa vuonna 2017. ==Lähteet== ==Aiheesta muualla== * * * * Luokka:Yhdysvaltalaiset jääkiekkomaalivahdit Luokka:Detroit Red Wingsin varaamat pelaajat Luokka:Vuonna 1984 syntyneet Luokka:Elävät henkilöt
Peter von Biron

Peter von Biron (15. helmikuuta 1724 – 13. tammikuuta 1800) oli Kuurinmaan herttuakunnan viimeinen herttua. Hän hallitsi vuosina 1769–1795. Von Biron syntyi Jelgavan () kaupungissa, joka oli tuolloin herttuakunnan hallinnollinen keskus. Hän oli Ernst Johann von Bironin ja Benigna von Trothan lapsi. Hänestä tuli Kuurinmaan herttua isänsä jälkeen vuonna 1769. Hän kuitenkin luovutti vuonna 1795 kaiken vallan ja hänelle henkilökohtaisesti kuuluneet maat Venäjän keisarille. Vuonna 1796 hän sai korvaukseksi luovuttamistaan maista 100 000 taaleria. Rahoilla hän osti palatsin Berliinin pääkadun Unter den Lindenin varrelta ja myöhemmin linnan, joka sijaitsi nykyisen Tierpark Berlinin kohdalla. Vuonna 1786 hän osti Żagańin herttuan arvon eräältä tšekkiläiseltä ylimystösuvulta. Vuonna 1800 hän kuoli puolalaisessa Jeleniówin pikkukaupungissa. ==Perhe== Peter von Biron oli aluksi kahdessa lapsettomassa suhteessa, mutta naituaan baltiansaksalaisen Dorothea von Medemin vuonna 1779 hän sai yhteensä kuusi lasta, joista kaksi kuoli synnytyksessä. Lapset olivat: *Katharina Friederike Wilhelmine Benigna *Maria Louise Pauline *Johanna Katharina von Biron *Dorothea von Biron Luokka:Latvian historia Luokka:Saksalaiset henkilöt Luokka:Kuurinmaan herttuat Luokka:Vuonna 1724 syntyneet Luokka:Vuonna 1800 kuolleet
Punalehtiruusu

Punalehtiruusu (Rosa glauca) on Keski-Euroopan vuoristoalueilta kotoisin oleva kesävihanta ruusulaji, jota kasvatetaan yleisesti puutarhojen koristepensaana. == Ulkonäkö ja koko == thumb|vasen|200px|Punalehtiruusun marjoja eli kiulukoita. Punalehtiruusu on 1–3 metriä korkea, juurivesaton pensas, jolla on siirottavat, hennot haarat. Sen haararanka on nuorena sinihärmäinen, mutta muuttuu vanhemmiten ruskeanpunaiseksi. Suorat tai hieman käyrät piikit ovat hennohkot ja sijaitsevat pareittain kasvin nivelissä. Lehtilavat muodostuvat 5–9 lehdykästä ja niiden tyvessä on kapeakärkiset korvakkeet. Soikean- tai puikeanmuotoiset lehdykät ovat sahalaitaiset, 2–4,5 senttiä pitkät ja punertavan sinivihreät. Punalehtiruusu kukkii kesä–elokuussa. Sen kukat ovat yksittäiset tai muodostavat kukintoja, joissa on 2–5 kukkaa. Kukan teriö on ruusunpunainen ja 3–4 senttiä leveä. Kukkaperä on yleensä kalju, mutta joskus myös nystykarvainen. Pitkät, kapeat verholehdet ovat kaljut ja ehytlaitaiset, ja niiden tyvessä on joskus nauhamaisia, pystyjä lisäkkeitä. Lähes pallomaiset, kaljut kiulukat ovat punaiset ja 1,5 senttiä leveät. Kiulukoiden kypsyttyä verholehdet karisevat pois. == Levinneisyys == Punalehtiruusu kasvaa luonnonvaraisena Ranskassa ja Saksassa. Sitä esiintyy koristepensaana ja viljelmiltä karanneena vieraslajina lähes koko Suomessa pohjoisinta Lappia lukuun ottamatta. Suomessa punalehtiruusu kuuluu hävitettäviin vieraslajeihin. Sen siemenet leviävät lintujen mukana kauas istutuspaikoilta, esimerkiksi asumattomilta saarilta on paljon havaintoja. == Elinympäristö == Punalehtiruusu viihtyy boreaalisella vyöhykkeellä kuivahkoissa, keskiravinteisissa vuoristometsissä ja -pensaikoissa. == Lähteet == == Aiheesta muualla == * Suomen Lajitietokeskus: Punalehtiruusu (Rosa glauca) * Kasviatlas 2022: Punalehtiruusun (Rosa glauca) levinneisyys Suomessa. * Luontoportti: Punalehtiruusu (Rosa glauca) * Pohjolan kasvien pauloissa: Rosa glauca - punalehtiruusu Luokka:Ruusulajit
Viru Keskus

Viru Keskus on Tallinnan ydinkeskustassa sijaitseva kauppakeskus, joka sisältää yli sata liikettä. Kauppakeskuksessa on liikepinta-alaa 32 000 m², ja keskuksen liikkeet ovat avoinna päivittäin kello 9–21.Virukeskus.com (Arkistoversio) Keskukseen kuuluu muun muassa vaateliikkeitä, ravintoloita, pikaruokapaikkoja ja kahviloita. Kauppakeskuksessa on yli 90 liikettä. Vuotuinen liikevaihto on noin 142 miljoonaa euroa ja kävijöitä vuodessa noin 16 miljoonaa.https://www.pontos.fi/real-estate/ Viru Keskuksen omistaa suomalainen Pontos. == Kuvia == File:Tallinn-2007-rr-093.jpg| File:07-06-21-tallinn-by-RalfR-112.jpg| File:Tallinn-2007-rr-091.jpg| File:Tallinn-2007-rr-092.jpg| ==Lähteet== ==Aiheesta muualla== * Viru Keskuksen kotisivut Luokka:Tallinnan rakennukset ja rakennelmat Luokka:Viron kauppa- ja ostoskeskukset
Little Creatures

Little Creatures on yhdysvaltalaisen Talking Heads -yhtyeen kuudes albumi, joka ilmestyi vuonna 1985. Albumin musiikin tyyli poikkeaa melko olennaisesti yhtyeen aiemmasta tuotannosta: se on vanhaan punkvetoisuuteen verrattuna poptyylisempää ja saanut vaikutteita myös mm. amerikkalaistyylisestä rockista ja countrymusiikista. ==Kappaleet== # # # # # # # # # # === 1985 Britannian CD bonuskappale === # * === 2005 uudelleenjulkaisun bonuskappaleet === # * # # == Lähteet == Luokka: Vuoden 1985 albumit Luokka:Talking Headsin albumit
Belogorsk

Belogorsk (venäjäksi Белого́рск) on kaupunki Amurin alueella Venäjällä. Kaupungissa asui vuoden 2010 väestönlaskennan mukaan runsas 68 tuhatta henkeä. Neuvostoliiton aikaisen, vuoden 1989 väestönlaskennan mukaan kaupungin väestöstä 89,7 % oli venäläisiä, 6,1 % ukrainalaisia, 1,2 % valkovenäläisiä ja 0,6 % tataareja. == Historia == Euroopan puolelta saapuneet venäläiset uudisasukkaat perustivat Aleksandrovskojen (Алекса́ндровское) kylän vuonna 1860. Lähellä sijaitsi Botškarevkan (Бочкаревка) kylä. Kylät kasvoivat 1913 rakennetun Siperian radan vaikutuksesta. Vuonna 1923 kylät yhdistettiin ja uuden kaupungin nimeksi tuli Aleksandrovsk (Алекса́ндровск). Vuonna 1931 kaupunki uudelleennimettiin Krasnopartizanskiksi (Краснопартиза́нск) ja 1936 Kuibyševka Vostotšnajaksi (Ку́йбышевка Восто́чная). Nykyisen nimensä kaupunki sai vuonna 1957. === Väkiluvun kehitys === Vuosi Väkiluku 1939 34 000 1959 48 600 1970 56 900 1979 63 300 1989 74 300 1996 75 800 2000 74 500 2010 68 249 == Talous == Belogorsk on niin ruoka- kuin rakennusteollisuudenkin keskus. Elintarviketeollisuus on kaupungille tärkeää, samoin huonekalujen, betonin ja asfaltin valmistus. Kaupunki on myös sotilaallisesti tärkeä. == Kulttuuri == Belogorskissa on muun muassa elokuvateatteri ja viisi kirjastoa. Kaupungissa on myös kauppakorkeakoulu, taidelukio ja kolme musiikkikoulua lapsille. == Tunnettuja henkilöitä == * Swetlana Tscherkassowa (s. 1978), keskimatkojen juoksija * Sergei Tschuchrai (s. 1955), meloja, kolminkertainen olympiavoittaja ja maailmanmestari ==Lähteet== Luokka:Amurin alueen kaupungit
Sukkula Venukseen

Sukkula Venukseen on laulaja Kikan hittikappale. Se on julkaistu albumilla Kikka 3 vuonna 1991 ja myös vinyylisinglenä 1990. Kappaleen on säveltänyt Veikko Samuli ja sanoittanut Juha Vainio salanimillä Inari Katramo ja Kirsi Sunila. Laulun teksti oli Juha Vainion viimeisiä ennen tämän kuolemaa. == Syksyn sävel -kilpailu == MTV järjesti vuoden 1990 Syksyn sävelen kutsukilpailuna. Mukaan kilpailuun MTV oli kutsunut kuusi mies- ja kuusi naisartistia. Suurin osa osallistujista oli kokeneita iskelmälaulajia, mutta Kikka edusti joukossa uudempia artisteja, sillä hän oli ollut enemmän julkisuudessa vasta vuodesta 1989 alkaen. Kikka esiintyi kilpailussa kuudentena ja oli yksi ennakkosuosikeista. Hän esiintyi Nita Salovaaran suunnittelemassa asussa, jonka alaosa oli hieman kuplamuovilta näyttänyttä läpikuultavaa harsoa ja yläosa harmaalta foliolta näyttänyt kimalteleva body. Päässään hänellä oli bodyn kanssa samasta materiaalista valmistettu lippis. Keskellä asun rintakehää on suurella Nita Salovaaran suunnittelemissa vaatteissa oleva merkki "Nita". Paikalla olleen yleisön joukosta kappale sai eräät illan raikuvimmista aplodeista. Tunnin mittaiseen tuloslähetykseen MTV oli kutsunut artistivieraaksi englantilaisen Beverley Cravenin, joka oli lauluillaan lyönyt itsensä läpi ympäri Eurooppaa. Kappaleiden välissä seurattiin äänestystä maakunnittain sekä valtakunnallisesti. Tulosten pohjalta kolmen kärki oli alusta alkaen selvillä: Irwin Goodman oli Etelä- ja Keski- Suomessa suosituin kun taas Rainer Friman Lounais- ja Pohjois-Suomessa. Kikka oli kaikilla äänestysalueilla tasaisesti toinen tai kolmas. Kymmenen minuuttia ennen äänestysajan loppumista äänestystekniikka reistaili eivätkä tulokset kirjautuneet puhelinlinjoista vastanneelle Telelle eikä MTV:lle. Ennen viimeistä mainostaukoa Irwin johti kilpailua, mutta juontaja Kari Salmelaisen kertoi ”erittäin epäselvistä tuloksista.” Mainostauon jälkeen tulokset julkaistiin ja Rainer Friman julistettiin voittajaksi, yhdessä kappaleen tekijän Jukka Koiviston kanssa. Puhelinääniä annettiin yhteensä 135 600, vaikka juonnoissa puhuttiin ”lähes 400 000 äänestäjästä”. Kikka sijoittui kolmanneksi ja Irwin Goodman toiseksi. == Musiikkivideo == Kappaleeseen tehdyllä musiikkivideolla Kikka tanssii tyylilleen ominaisesti runsaasti käsiään liikuttaen. Hänen taustallaan on erilaisia graafisia elementtejä, jotka kuvaavat planeettoja, tähtiä, renkaita ja muita avaruuteen liittyviä asioita. Asuna Kikalla on yläosana trikookankaasta tehty musta toppi ja alaosana mustat trikoohousut, joissa hihojen ja lahkeiden suut ovat leveät ja tumman siniset. Päässään Kikalla on musta hiuskoriste. ==Listasijoitukset== Lista Listasijoitus Radio-lista 3 == Sukkula Venukseen (remix) == "Sukkula Venukseen" julkaistiin uudelleen remix-singlenä vuonna 1995. Singlen toisena kappaleena on remix-versio myös Kikan kappaleesta "Mä haluun viihdyttää". === Kappaleet === # # == Lähteet == Luokka:Vuoden 1990 kappaleet Luokka:Kikan kappaleet Luokka:Syksyn sävel -finalistit Luokka:Veikko Samulin säveltämät kappaleet Luokka:Juha Vainion sanoittamat kappaleet
Linas Kleiza

Linas Kleiza (s. 3. tammikuuta 1985 Kaunas, Liettuan SNT, Neuvostoliitto) on liettualainen koripalloilija. == Ura == Kleiza pelasi yliopistokoripalloa Missourin yliopistossa vuosina 2003–2005. Viimeisellä yliopistokaudellaan hän teki 16,1 pistettä ottelua kohden. Kleiza osallistui vuoden 2005 NBA:n varaustilaisuuteen, jossa Portland Trail Blazers varasi hänet ensimmäisellä kierroksella. Seura myi Kleizan kuitenkin eteenpäin Denver Nuggetsille, jota Kleiza edusti seuraavat neljä kautta. NBA-kausi 2007–2008 oli hänen paras tilastojen valoissa. Kaudella Kleiza teki pisteitä keskimäärin 11,1 ja otti 4,2 levypalloa ottelua kohden. Elokuussa 2009 Kleiza siirtyi Olympiakosiin kaksivuotisella sopimuksella. Seuran paidassa hän pelasi myös Euroliigaa, jonka pistekuninkuuden hän voitti kaudella 2009–2010. Heinäkuussa 2010 Kleiza teki paluun NBA:han siirtyen Toronto Raptorsiin. Kolmen pelikauden jälkeen hän siirtyi takaisin Eurooppaan, jossa hän teki sopimuksen turkkilaisen Fenerbahçen kanssa. == Lähteet == == Aiheesta muualla == * NBA:n pelaajaprofiili * Euroliigan pelaajaprofiili Luokka:Liettualaiset koripalloilijat Luokka:Vuonna 1985 syntyneet Luokka:Elävät henkilöt
Robert C. Baker

Robert C. Baker (29. joulukuuta 1921 Newark, New York – 13. maaliskuuta 2006 Ithaca, New York) oli yhdysvaltalainen keksijä, elintarviketieteilijä ja Cornellin yliopiston professori, joka kehitti kananugetit ja teki yli 40 muuta siipikarjaan liittyvää keksintöä. Baker suoritti alemman korkeakoulututkinnon Cornellin yliopistossa (B.Sc. 1943) hedelmätieteestä. Maisteriksi hän valmistui Pennsylvanian osavaltionyliopistosta markkinoinnista (1949) ja tohtoriksi Purduen yliopistosta elintarviketieteestä. Cornellin henkilökuntaan Baker siirtyi vuonna 1949. Baker julkaisi 1950- ja 1960-luvuilla kehittämänsä kananugetin patentoimattomana akateemisena tutkimuksena. Huhtikuussa 1963 julkaistussa Agricultural Economics Research -tiedelehdessä Baker esitti leivitettyä "kanapuikkoa" vuonna 1963. Koe-erinä valmistetun pakastettuna myydyn elintarvikkeen menekkiä oli testattu myös paikallisissa supermarketeissa. Baker vietti miltei koko akateemisen uransa Cornellin yliopistossa. Hän perusti yliopiston elintarviketieteen ja -markkinoinnin laitoksen vuonna 1970 ja toimi laitoksen ensimmäisenä johtajana. Hän jäi eläkkeelle 1989. == Lähteet== ==Aiheesta muualla== *Cornell University Obituary *Cornell Sun Obituary *The San Diego Union Tribute Obituary *Recipe for Baker's famous Cornell Chicken *"Nugget man" tribute song by Paul and Storm Luokka:Yhdysvaltalaiset professorit Luokka:Elintarviketieteilijät Luokka:Yhdysvaltalaiset keksijät Luokka:Vuonna 1921 syntyneet Luokka:Vuonna 2006 kuolleet
Lumikki (maakaasukenttä)

Lumikki () on maakaasukenttä, joka sijaitsee Barentsinmerellä, noin 140 kilometrin päässä Norjan Hammerfestin kaupungista. Snøhvit-nimellä kutsutaan myös koko hanketta, joka sisältää kaksi vierekkäistä, Albatrossin ja Askeladdenin kentät.Snøhvit gas field, Offshore Technology website Arvioitu hyödynnettävissä oleva varanto alueella on 193 miljardia kuutiometriä maakaasua, 113 miljoonaa barrelia kevytöljyä ja 5,1 miljoonaa tonnia nestemäistä kaasua (NGL). Alueella on 21 porausreikää. Hanketta operoi Statoil kuuden lisenssin omistavan yhtiön puolesta: * Petoro * Total * GDF Suez * Statoil * Hess * RWE Dea Kaasukenttä on löydetty vuonna 1984 ja suunnitelmat alueen luonnonvarojen hyödyntämiseksi esiteltiin Statoilin puolesta vuonna 2001. Suunnitelman mukaisesti kaasukentältä johdettiin merenalainen, 680 mm paksuinen maakaasuputki, 168 kilometrin päähän Melkøyan saarelle, Hammerfestin edustalle. Maakaasu Snøhvitin kentältä käytetään nesteytetyn maakaasun (LNG) tuottamiseen. Kokonaiskustannuset hankkeen hyödyntämiseksi ovat olleet noin 34,5 miljardia Norjan kruunua. LNG-jalostamo tuottaa noin 920 000 tonnia hiilidioksidipäästöjä vuosittain, joka nostaa Norjan kokonaispäästöjä lähes kaksi prosenttia. The Norwegian Pollution Control Authority Vuosittainen vientikapasiteetti on 5,75 miljoonaa kuutiometriä maakaasua, 747 000 tonnia tiivistettyä ja 247 000 tonnia nestekaasua (LPG). Tuotantoyhtiö on solminut pitkäaikaiset toimitussopimukset espanjalaisen Iberdrolan ja yhdysvaltalaisen El Pason kanssa. Alueen hyödyntäminen on aiheuttanut Norjassa poikkeuksellisen kiivaan poliittisen keskustelun, sillä kyseessä on ensimmäinen Barentsinmeren alueen hanke. Ympäristöjärjestöt, kuten Natur og Ungdom ja Bellona ovat kritisoineet, että Barentsinmeri on liian herkkä alue öljyn ja kaasun tuottamiseen sekä Melkøyan kaasuntuotantolaitos kasvattaa dramaattisesti Norjan hiilidioksidipäästöjä. Kesällä 2002 Natur og Ungdomin mielenosoittajat pidätettiin heidän estettyään Melkøyan kaasuntuotantolaitoksen rakennustyöt kymmenen päivän ajaksi. ==Lähteet== ==Aiheesta muualla== *Snøhvit in Aftenbladet Energi Interactive Energy Map *Snøhvit website (Statoil) Luokka:Energia Norjassa Luokka:Barentsinmeri Luokka:Maakaasu
Hisaichi Terauchi

Kreivi Hisaichi Terauchi (8. elokuuta 1879 – 12. kesäkuuta 1946) oli Keisarillisen Japanin armeijan marsalkka toisessa maailmansodassa. == Elämäkerta == Terauchi syntyi Yamaguchin prefektuurissa ja oli Japanin pääministeri Terauchi Masataken vanhin poika. Hän valmistui Keisarillisen Japanin armeijan sotilasakatemiasta vuonna 1900 ja palveli Venäjän-Japanin sodassa. Sodan jälkeen Terauchi meni armeijan henkilöstökouluun ja valmistui 1909. Hän vietti aikaa sotilasasiamiehenä Saksassa ja työskenteli lehtorina kadettikoulussa. Vuonna 1919 hän sai arvonimen ”hakushaku” Kazoku- arvojärjestelmän mukaan ja hänet ylennettiin everstiksi. Terauchista tuli kenraalimajuri 1924. Terauchi nimitettiin Japanin korealaisen armeijan kansliapäälliköksi vuonna 1927. Saatuaan ylennyksen kenraaliluutnantiksi 1929 hän sai komennuksen viidenteen jalkaväkidivisioonaan, mutta hänet siirrettiin myöhemmin 4. jalkaväkidivisioonaan. Vuonna 1934 Terauchi nimitettiin Japanin taiwanilaisen armeijan komentajaksi. Lokakuussa 1935 Terauchi nimitettiin ”täydeksi” kenraaliksi. Helmikuun 26. päivän välikohtauksenn jälkeen armeija valitsi hänet Japanin sotaministeriksi, mikä aiheutti ristiriitaa Japanin parlamentissa sotilas- ja siviilipuolueiden välille. Terauchi komensi Japanin Pohjois-Kiinan alueen armeijaa heti Kiinan–Japanin sodan jälkeen. Hänet palkittiin ensimmäisen luokan ”nousevan auringon” (Kyokujitsu shō) palkinnolla vuonna 1938. 1941 Terauchi siirrettiin komentamaan eteläistä armeijan retkikuntaa. Pian sen jälkeen hän alkoi tehdä sotasuunnitelmaa amiraali Yamamoto Isorokun kanssa Tyynenmeren sotaa varten. Kaakkois-Aasian valloituksen johtamisen jälkeen Terauchi vahvisti päämajaansa Singaporessa. Hänet ylennettiin sotamarsalkaksi 6. kesäkuuta 1943. Vuotta myöhemmin toukokuussa hän muutti Filippiineille. Kun alue muuttui vaaralliseksi hän vetäytyi Saigoniin Ranskan Indokiinaan. Kuullessaan Burman menetyksestä hän kärsi aivohalvauksesta toukokuussa 1945. Terauchi luovutti perheensä perintökalun, wakizashin eli lyhyen miekan, lordi Mountbattenille Saigonissa 1945. Miekka melkein aiheutti diplomaattisen selkkauksen 1980-luvun puolessa välissä kun kuningataräiti Elisabet halusi asettaa sen näkyvälle paikalle hänen ja kruununprinssi Naruhiton illallisella. Kuningatar kuitenkin esti miekan esillepanon. Terauchin hauta sijaitsee Singaporessa. Luokka:Japanilaiset toisen maailmansodan sotilaat Luokka:Japanin marsalkat Luokka:Vuonna 1879 syntyneet Luokka:Vuonna 1946 kuolleet
Līvli (lehti)

Līvli on Latviassa ilmestyvä sanomalehti. Lehti oli alun perin liivinkielinen, mutta nykyisin pääosa sen artikkeleista on latviaksi. Lehden alkuperäinen tarkoitus oli toimia tietokanavana liiviläisille heihin liittyvissä asioissa. Lehdessä julkaistiin myös liivinkielisiä runoja, sekä muita tekstejä. ==Historia== Līvli-lehdeden paino aloitettiin Jelgavassa vuonna 1931. Silloin lehden päätoimittajana toimi Andrejs Štālers. Vuotta myöhemmin painopaikka siirrettiin Mazirbeen ja päätoimittajaksi tuli Korli Stalte. Suomesta käsin lehden painoa tukivat merkittävissä määrin heimo-aatteen kannattajat. Vuodesta 1934 Latvian viranomaiset vaativat lehden artikkelien kääntämistä myös latviaksi, sillä he olivat huolissaan mahdollisesta kansankiihotuksesta. Tämä johti noin puolenvuoden pituiseen taukoon lehden painamisessa. Latvian viranomaiset peruivat määräyksensä vuonna 1937. Lehden toiminta loppui vuonna 1939, kun Korli Stalte muutti baltiansaksalaisen vaimonsa ja tyttärensä kanssa Saksaan Adolf Hitlerin kehotettua baltiansaksalaisia lähtemään Baltiasta. ==Nykypäivä== Līvli aloitti toimintansa uudelleen vuonna 1992. Lehden päätoimittajina ovat toimineet Gundega Blumberga ja Baiba Šuvcāne. Lehdessä on ilmestynyt muutaman kerran liivinkielinen versio, mutta yleensä sen kaikki tekstit ovat latviaksi. Lehti on ilmestynyt satunnaisesti muutaman kerran vuodessa. Lehdessä ilmestyy artikkeleita liiviläisiin liittyvitä asioista, kuten tutkimuksista tai tapahtumista. Lehden yksi tarkoitus on kirjata muistiin liiviläisten nyky historiaa. Lehti saa rahallista tukea Latvian valtiolta. ==Lähteet== Luokka:Liiviläiset Luokka:Latvialaiset sanomalehdet
Sandō

Sandō (, ”kulkutie”) tarkoittaa japanilaisessa arkkitehtuurissa joko šintolaiselle pyhäkölle tai buddhalaiselle temppelille johtavaa tietä.Iwanami Kōjien (広辞苑) Japanese dictionary, 6th Edition (2008), DVD-versio. Sen alkupisteessä on yleensä pyhäkön tapauksessa šintolainen torii ja temppelin tapauksessa buddhalainen sanmon, portti, joka toimii merkkinä siirtymisestä pyhäkön tai temppelin alueelle. Tien varrella voi olla myös esimerkiksi kivilyhtyjä tai muita koristeita. Sandō-tietä voidaan kutsua nimellä omote- sandō (, ”etu-sandō”), jos se toimii pääsisäänkäyntinä, tai nimellä ura-sandō (, ”taka-sandō”), jos sisäänkäynti on toissijainen. Tokion kuuluisa Omotesandōn alue on esimerkiksi saanut nimensä läheiseltä Meiji-jingūn pyhäkölle johtavalta tieltä. Alueella oli aiemmin myös ura-sandō. == Galleria == Tiedosto:Ebaraji sanmon.jpg|Buddhalainen sandō Tiedosto:Sada shrine Sandou.jpg|Sandō Osakassa Tiedosto:Taroubougu_3.JPG|Sandō portaikkoineen Tiedosto:Kozanji Kyoto Kyoto08s5s4592.jpg|Kōzan-jin sandō Kiotossa == Lähteet == Luokka:Japanilainen arkkitehtuuri Luokka:Šintolaisuuden käytännöt Luokka:Buddhalaisuus Japanissa Luokka:Buddhalainen taide
Lessepsin metroasema

Lesseps on Barcelonan metron linjan 3 asema. Se sijaitsee ranskalaisen Ferdinand de Lessepsin mukaan nimetyn Plaça de Lesseps -aukion alla Gràcian alueella. Asema avattiin vuonna 1924 ja se on siten yksi järjestelmän vanhimmista. Uusien linjojen 9 ja 10 laiturit ovat tällä hetkellä rakenteilla. == Lähteet == == Aiheesta muualla == *Lessepsin asema Trens de Catalunya -sivustolla Luokka:Barcelonan metroasemat
Haiden

Haiden () tarkoittaa šintolaisessa pyhäkköarkkitehtuurissa palvontaan tai rukoukseen varattua hallia. Se sijaitsee yleensä pyhäkön päähallin (honden) edessä ja on usein päähallia suurempi. Haiden liittyy hondeniin usein uhrihallin eli heidenin välityksellä. Päähalli on tarkoitettu ainoastaan pyhäkön kamin käyttöön ja on siten suljettu yleisöltä, mutta haiden tarjoaa tilan seremonioille ja kamin palvonnalle. Joissain tapauksissa, kuten Naran Ōmiwa-jinjassa, päähallin tilalla on pyhä alue. Silloin haiden on pyhäkön tärkein rakennus. Haidenin alkuperästä ei ole varmuutta. Alun perin kamin palvontaan liittyviä seremonioita suoritettiin todennäköisesti päähallin edessä. Esimerkiksi Isen pyhäkössä seremoniat suoritetaan edelleen avoimella pihalla. Haiden saattoi saada alkunsa esimerkiksi buddhalaisesta rukoushallista (raidō), tanssiin tarkoitetusta paviljongista (maidono) tai buddhalaisesta tavasta resitoida sūtria temppelin keskimmäisellä portilla (chūmon) tai temppelirakennuksiin liittyvissä käytävissä (kairō). Ajan myötä hallista tuli keskeinen osa pyhäkön arkkitehtuuria ja toimintaa. == Lähteet == == Aiheesta muualla == Luokka:Japanilainen arkkitehtuuri Luokka:Šintolaisuuden käytännöt
Scott Clemmensen

Scott Lee Clemmensen (s. 23. heinäkuuta 1977 Des Moines, Iowa) on yhdysvaltalainen uransa päättänyt jääkiekkomaalivahti. Isokokoinen Clemmensen on ollut NHL:ssä enimmäkseen kakkosmaalivahti. ==Ura== Clemmensen pelasi ennen NHL:ää Boston Collegen joukkueessa. Hän torjui seuralle kolme Hockey Eastin mestaruutta (1998, 1999 ja 2001), joista vuonna 2001 koko NCAA:n mestaruuden. New Jersey Devils varasi Clemmensenin numerolla #215 vuonna 1997. Hän siirtyi Devilsin organisaatioon kaudeksi 2001–2002, jolloin hän pääsi torjumaan kaksi ottelua. Ura Devilsissä kesti Clemmensenillä kevääseen 2007 asti. Siihen mennessä hän oli torjunut 25 NHL-ottelua ja pelannut suurimman osan farmijoukkue Albany River Ratsissa. Pitkään Martin Brodeurin aisaparina pelannut Clemmensen siirtyi kaudeksi 2007–2008 Toronto Maple Leafsiin. Hän oli jo lähtökohtaisesti kolmosvahti Vesa Toskalan ja Andrew Raycroftin varjossa. Clemmensen torjui lähes koko kauden farmijoukkue Toronto Marliesissa ja pääsi torjumaan kolmessa NHL-ottelussa. Clemmensen palasi kaudeksi 2008–2009 New Jersey Devilsiin ja aloitti kolmosvahtina farmista. Hän sai kuitenkin vastuuta 40 ottelun verran Brodeurin loukkaannuttua. Kakkosmaalivahti Kevin Weekes jäi puolestaan Clemmensenin aisapariksi Brodeurin kuntoutumisen ajaksi. Kaudeksi 2009–2010 Clemmensen siirtyi Florida Panthersiin, jossa hän toimi kakkosvahtina Tomáš Vokounille. Vokoun kuitenkin siirtyi Washington Capitalsiin kauden 2010–2011 jälkeen, jonka jälkeen Clemmensenin parina alkoi toimia joukkueeseen siirtynyt José Théodore. Heinäkuussa 2015 Clemmensen ilmoitti virallisesti pelaajauransa tulleen päätepisteeseen. http://www.jatkoaika.com/Uutiset/kaksi-nhl-konkaria-ilmoitti-uransa- päätöksestä/168896 ==Maajoukkue== Clemmensen kuului Yhdysvaltain maajoukkueen maalivahtiosastoon vuoden 2009 MM-kilpailuissa, mutta jäi kolmosvahdiksi Robert Eschen ja Al Montoyan taakse. Hän aloitti vuoden 2010 MM-kilpailut joukkueen ykkösvahtina. == Lähteet == * * * ===Viitteet=== ==Aiheesta muualla== * Luokka:Yhdysvaltalaiset jääkiekkomaalivahdit Luokka:New Jersey Devilsin varaamat pelaajat Luokka:Vuonna 1977 syntyneet Luokka:Elävät henkilöt
Turf Moor

Turf Moor on jalkapallostadion Burnleyssa, Englannissa ja se toimii Burnley FC:n kotistadionina. Stadionin kapasiteetti on 22 546\. Stadionin yleisöennätys tehtiin 23. helmikuuta 1924, kun Burnleyn ja Huddersfieldin kohtaamista seurasi 54 775 katsojaa FA-cupin 3. kierroksella. == Lähteet == *Veikkaajan kausiopas: Brittifutis 2009-2010 Luokka:Englannin jalkapallostadionit Luokka:Lancashiren urheilu Luokka:Lancashiren rakennukset ja rakennelmat
Burnley

Burnley on noin asukkaan kaupunki ja kaupunkipiiri (borough) Lancashiressa, Luoteis-Englannissa. Se muodostaa Blackburnin, Darwenin, Accringtonin ja useiden muiden lähistön kaupunkien kanssa yhtenäisen kaupunkialueen, jonka alueella elää noin ihmistä. Kaupunkipiirin alueella on kahdeksan kuntaa, mutta keskuskaupunki Burnleyllä ei ole omaa kunnanvaltuustoa (unparished area), vaan sen hallinnosta vastaa piirivaltuusto. == Historia == Burnley eli 1800- ja 1900-luvun vaihteessa kukoistuksen aikoja. Se oli tärkeä puuvillan ja hiilen tuottaja. 1920-luvulla Burnley oli maailman puuvillakudonnan keskus. Teollisuus kuitenkin näivettyi vähitellen. Burnleyssa oli toisen maailmansodan jälkeen toiminnassa 18 hiilikaivosta. Näistä viimeinen suljettiin vuonna 1981. Seuraavana vuonna poistui käytöstä viimeinen höyrykäyttöinen puuvillatehdas. Nykyään kaupunkia vaivaa suuri työttömyys, sekä tyhjät, arvonsa menettäneet asunnot. Suurin työllistäjä on julkinen sektori. == Urheilu == Kaupungin ylpeys on jalkapalloseura Burnley FC, joka on voittanut kahdesti liigamestaruuden ja kerran FA-cupin. == Nähtävyydet == * Queen Street Mill -tekstiilimuseo * Townley Park –puisto * Turf Moor –stadion (Burnley FC:n kotikenttä) == Kuuluisia burnleyläisiä == * Sir Ian McKellen (näyttelijä) * Paul Abbott (elokuvakäsikirjoittaja) * Stephen Booth (kirjailija) == Lähteet == * Veikkaajan kausiopas: Brittifutis 2009-2010 === Viitteet === Luokka:Asutut paikat Lancashiressä Luokka:Englannin kaupungit Luokka:Lancashiren hallinnolliset alueet Luokka:Englannin hallintopiirit
Elämän tie

Elämän tie () oli toisen maailmansodan aikaisen Leningradin piirityksen aikana Leningradin suurkaupungin ainoa liikenne- ja huoltoreitti, joka yhdisti sen muuhun Neuvostoliittoon. Reitti kulki Laatokan lounaisosan kautta syyskuusta 1941 maaliskuuhun 1943. Avoveden aikana liikenne tapahtui laivoilla Uudesta- Laatokasta ja Kobonasta Karjalankannaksen itärannalla sijaitsevaan Osinovetsin satamaan. Talvella järven ylitti Kobonasta Vahanovaan (ven. Vaganovo) ja Kokkeroon (Kokkorevo) johtanut noin 30 kilometrin pituinen jäätie. Laatokan rannalta Leningradiin liikenne tapahtui rautateitse. ”Elämän tiellä” oli erityisen suuri merkitys talvella 1941–1942, jolloin sen kautta kuljetettiin Leningradiin yli 360 000 tonnia tarvikkeita, kuusi aseistettua jalkaväkidivisioonaa ja panssariprikaati. Samaan aikaan kaupungista evakuoitiin 539 400 ihmistä ja noin 3 700 rautatievaunullista teollisuuden laitteita ja muuta omaisuutta. Kaikkiaan reitin kautta kuljetettiin yli 1,6 miljoonaa tonnia tavaraa ja evakuoitiin lähes 1,4 miljoonaa ihmistä. Leningradin energiahuoltoa varten Laatokan pohjaan laskettiin sähkökaapeli ja putkijohto. Sodan jälkeen ”Elämän tien” varrelle on pystytetty lukuisia muistomerkkejä. Niistä huomattavimmat ovat ”Murrettu rengas” Vahanovan lähellä, ”Rumpalinmäki” Seuloskoissa ja ”Elämän kukka” Kovalan kylän (ven. Kovaljovo) lähellä. Osinovetsissa toimii vuonna 1972 avattu museo. ==Lähteet== ==Aiheesta muualla== * Elämän tie Pietari-tietosanakirjassa Luokka:Jäätiet Luokka:Leningradin piiritys Luokka:Huoltoreitit
Dude Descending a Staircase

__NOTOC__ Dude Descending a Staircase on brittiläisen Apollo 440:n neljäs albumi. Se ilmestyi 22. heinäkuuta 2003. Albumin kappale Time is Running Out oli mukana kuukautta myöhemmin ilmestyneessä yhdysvaltalaisessa toimintaelokuvassa S.W.A.T.. Japanissa julkaistussa versiossa levylle oli lisätty kaksi bonuskappaletta, Rock'N'Roll ja Make My Dreams Come True. Albumin nimi ja kansikuva viittaavat amerikanranskalaisen Marcel Duchampin vuonna 1912 maalaamaan tauluun Nude Descending a Staircase. == Kappaleet == === CD 1 === # # # # # # # # # === CD 2 === # # # # # # # # # == Lähteet == * Dude Descending a Staircase Apollo440.com Luokka:Brittiläiset elektronisen musiikin albumit Luokka:Vuoden 2003 albumit
Grigori Simonov

Grigori Aleksandrovitš Simonov (, 7. helmikuuta 1893 nykyisen Tšeljabinskin alueen Troitsk – 31. tammikuuta 1974 Moskova) oli neuvostoliittolainen arkkitehti, joka tunnetaan lähinnä konstruktivismia edustavista rakennuksistaan. Grigori Simonov valmistui vuonna 1920 Pietarin siviili- insinööri-instituutista ja opiskeli Pietarin taideakatemiassa Ivan Fominin johdolla. 1920–1930-luvuilla hän osallistui mm. Traktorikadun (yhdessä Aleksandr Gegellon ja Aleksandr Nikolskin kanssa) sekä Leningradin muiden uusien asuinalueiden suunnitteluun. Arkkitehdin parhaita konstruktivistisia töitä ovat Tkatšei-kadun koulu (1927–1929) ja Poliittisten rangaistusvankien talo. 1930-luvun puolivälistä lähtien Simonovin työt edustivat stalinistista klassismia. Vuodesta 1945 hän työskenteli Moskovassa mm. Neuvostoliiton ministerineuvoston arkkitehtuurikomitean puheenjohtajana. ==Lähteet== ==Aiheesta muualla== * Sovetskaja arhitektura: Grigori Simonov Luokka:Venäläiset arkkitehdit Luokka:Vuonna 1893 syntyneet Luokka:Vuonna 1974 kuolleet
Lone Pinen maanjäristys

Lone Pinen maanjäristys 1872 oli yksi Kalifornian kirjoitetun historian suurimpia maanjäristyksiä. Järistyksen episentrumi oli Lone Pinen asutuskeskittymän lähellä Owens Valleyssä. Sen todellista voimakkuutta ei tunneta, mutta sen momenttimagnitudin arvioidaan olleen 7,8. Maanjäristyksessä muodostui hautavajoama, joka myöhemmin täyttyi vedellä. Näin syntyi Diaz Lake -järvi. Useat geologit, jotka ovat tutkineet aluetta, uskovat samankaltaisten järistysten luoneen Owens Valleyn. ==Lähteet== Luokka:Maanjäristykset Kaliforniassa Luokka:Vuoden 1872 onnettomuudet Luokka:1800-luvun maanjäristykset